#  CENTRALNA BANKA

# BOSNE I HERCEGOVINE

# Broj: UV-122-01-1-9/17 LjJ

# Sarajevo, 31. januar 2017. godine

# Na osnovu članova 2. stav (3) tačka c) i 7. stav (1) tačka b) Zakona o Centralnoj banci Bosne i Hercegovine („Službeni glasnik BiH“›, broj 1/97, 29/02, 13/03, 14/03, 9/05, 76/06 i 32/07) i člana 49. stav (2) Pravilnika Centralne banke Bosne i Hercegovine, broj: UV-104-01-1-116/15 od 28. decembra 2015. godine, Upravno vijeće Centralne banke Bosne i Hercegovine na 1. sjednici od 31. januara 2017. godine, donosi

# Odluku o izmjeni Odluke

# o utvrđivanju operativnih pravila za žirokliring

# Član 1.

# U Odluci o utvrđivanju operativnih pravila za žirokliring („Službeni glasnik BiH“, 31/16), u članu 15. stav (3), mijenja se i glasi:

# „(3) Prikupljanje i poravnanje platnih naloga izvodi se kroz etape u određenim vremenskim periodima i to u 9.30, 11.30, 13.30 i 15.30 sati. Centralna banka po potrebi može uvesti prikupljanje i poravnanje platnih naloga i u drugim vremenskim periodima, o čemu će obavijestiti učesnike ŽK-a.“

Član 2.

Ova pravila ŽK-a stupaju na snagu danom objavljivanja u “Službenom glasniku BiH”, a primjenjivaće se od 1. marta 2017. godine.

Član 3.

Ova pravila ŽK-a objaviće se i u „Službenom glasniku Republike Srpske“, „Službenim novinama Federacije BiH“ i „Službenom glasniku Brčko distrikta BiH”.

 Predsjedavajući

Upravnog vijeća Centralne banke

 Bosne i Hercegovine

 GUVERNER dr. Senad Softić